**Within Temptation** er et nederlandsk symfonisk rock/metal-band.

Historie
--------

Bandet ble dannet i 1996 av vokalist Sharon den Adel og gitarist Robert Westerholt. Musikken deres har variert i stil opp gjennom årene, men har blitt beskrevet som symfonisk metal, symfonisk rock og gothic metal.

Within Temptations debutalbum, *Enter*, som hadde elementer av gothic/doom metal, slo ikke gjennom så stort i Nederland da den kom ut i 1997, men ble fort kjent på flere undergrunns-scener. Gruppas store gjennombrudd skjedde etter at singelen *Ice Queen* kom ut på markedet, fra albumet *Mother Earth*. Plata debuterte som #2 på de nederlandske listene, og er også det av Within Temptations album som har ligget lengst på den norske VG-lista, med 5 uker på Topp 40 i 2004 og nr. 11 som beste plassering. De neste albumene, *The Silent Force* og The Heart of Everything, nådde #1 på de nederlandske listene (hhv. nr. 30 og 24 på VG-lista i 2005 og 2007).

Bandet tok en lengre pause etter at vokalist Sharon den Adel og gitarist Robert Westerholt i desember 2005 fikk sitt første barn sammen.

Promoteringen av deres fjerde studioalbum, *The Heart of Everything* fra 2007, kulminerte i 2008 med Rotterdam-konserten *Black Symphony*, med orkester, kor og ekstensiv bruk av pyro-effekter samt levende bakgrunnsbilder på storskjerm. Konserten ble utgitt på CD, DVD og Blu-ray året etter.

Som en del av bandets mer nedtonede akustiske teater-turné rundt om i Nederland og Belgia, ble live-albumet *An Acoustic Night At The Theatre* utgitt i 2009. På denne er også studio-singelen *Utopia*, som er en duett med den britiske sangeren Chris Jones. Den 30. mars 2010 ble det på deres offisielle nettside annonsert at trommeslager Stephen van Haestregt skulle forlate bandet etter den siste konserten på den akustiske turneen.

Bandets femte studioalbum, *The Unforgiving*, ble utgitt i 2011 og er et konseptalbum med tre tilhørende kortfilmer og en spesiallaget tegneserie i seks deler, skrevet av Steven O'Connell (BloodRayne, Dark 48) og illustrert av Romano Molenaar (Witchblade, The Darkness, X-Men). Den planlagte turnéen for dette albumet ble utsatt i flere måneder etter at den Adel og Westerholt fikk sitt tredje barn kort tid etter utgivelsen. Det ble også avgjort at Westerholt ikke lenger skulle turnere med bandet grunnet familiehensyn (bortsett fra enkelte konserter), og den svenske gitaristen Stefan Helleblad ble introdusert som fast turnémedlem. Bandet fikk også inn Mike Coolen som ny trommeslager.

Våren 2012 dro bandet igang nok en akustisk teater-turné i hjemlandet som fikk navnet *Sanctuary.* Her ble det blant annet fremført en god del sjeldent spilte låter.

Som en del av promoteringen til bandets 15-årsjubileum, satte Within Temptation høsten 2012 igang et prosjekt i samarbeid med den belgiske radiostasjonen Q Music, hvor de produserte, spilte inn og slapp én coverlåt hver uke i totalt 15 uker. 11 av disse låtene ble utgitt våren etter på albumet *The Q Music Sessions*. Selve 15-årsjubileet ble en storslått feiring i november 2012 kalt *Elements*, en konsert med live orkester i Antwerp Sportpaleis, en innendørs arena som rommer et femsifret antall publikummere. Konserten var planlagt utgitt på lik linje med Black Symphony, men i intervjuer med bandmedlemmene kom det frem at de ikke var fornøyde nok med hvordan produksjonen av showet ble til at de kunne rettferdiggjøre en utgivelse, men at deler av konserten kunne komme til å bli gitt ut som ekstramateriale på singler o.l.

Den første singelen fra bandets nyeste album, *Paradise (What About Us?)* ble sluppet i september 2013 med en tilhørende musikkvideo, og er en duett med finske Tarja Turunen (soloartist, ex-Nightwish). Singelen inneholder også tre demo-spor fra deres seneste album *Hydra*, som ble utgitt januar 2014. I tillegg til samarbeidet med Turunen, inneholder albumet duetter med tre andre vidt forskjellige artister: Howard Jones (Devil You Know, ex-Killswitch Engage), Dave Pirner (Soul Asylum) og rapperen Xzibit. 2014 ble også året da jubileumskonserten Elements fra to år tidligere omsider ble utgitt på DVD/Blu-ray, sammen med avslutnings-showet på Hydra-turnéen i Amsterdam mai samme år.

Medlemmer
---------

Nåværende medlemmer
* Sharon den Adel – vokal
* Robert Westerholt – gitar (kun studio siden 2011)
* Ruud Adrianus Jolie – gitar
* Stefan Helleblad – gitar (turnémedlem fra 2011)
* Jeroen van Veen – bass
* Martijn Spierenburg – keyboard
* Mike Coolen – Trommer

Tidligere medlemmer
* Stephen van Haestregt – trommer (2002–2010)
* Jelle Bakker – gitar (2001)
* Michiel Papenhove – gitar (1996–2001)
* Martijn Westerholt – keyboard (1996–2001)
* Ciro Palma – Trommer (1998–1999)
* Ivar de Graaf – trommer (1996–1998, 1999–2001)
* Dennis Leeflang – trommer (1996)
* Richard Willemse – trommer (1996)

Diskografi
----------

Within Temptation på Bevrijdingsfestival, 2008
Studio-album
* *Enter* (1997)
* *Mother Earth* (2000)
* *The Silent Force* (2004)
* *The Heart of Everything* (2007)
* *The Unforgiving* (2011)
* *The Q Music Sessions* (cover-album) (2012)
* *Hydra* (2014)
* *Resist* (2019)
* *Bleed Out* (2023)

EP-er
* *The Dance* (1998)
* *The Howling EP* (eksklusiv USA-promo solgt gjennom kjeden Hot Topic) (2007)
* *Sinéad* (Remix-EP) (2011)

Singler
* *Restless* (1997)
* *Our Farewell* (2000)
* *Ice Queen* (2001)
* *Mother Earth* (2003)
* *Never-Ending Story* (Promo-singel ifm. *Mother Earth Tour DVD*) (2003)
* *Running Up That Hill* (Kate Bush-cover) (2003)
* *Stand My Ground* (2004)
* *Memories* (2005)
* *Angels* (2005)
* *Jillian (I'd Give My Heart)* -- Promo-singel ifm. *The Silent Force Tour DVD* (2005)
* *What Have You Done (med Keith Caputo)* (2007)
* *Frozen* (2007)
* *The Howling* -- utgitt som digital singel i Storbritannia i stedet for *Frozen* (2007)
* *All I Need* (2007)
* *Forgiven* (2008)
* *Utopia* (2010)
* *Faster* (2011)
* *Shot in the Dark* -- kun i digitalformat (2011)
* *Sinéad* (2011)
* *Paradise (What About Us?) (med Tarja Turunen)* (2013)
* *Dangerous (med Howard Jones)* -- Kun utgitt digitalt og som vinyl-singel (2013)
* *Whole World is Watching (med Dave Pirner fra Soul Asylum) --* Inneholder alternativ versjon med polske Piotr Rugici (2014)
* *And We Run (med Xzibit)* (2014)
* *The Reckoning (med Jacoby Shaddix fra Papa Roach)* (2018)
* *Raise Your Banner (med Anders Fridén fra In Flames)* (2018)
* *The Firelight (med Jasper Steverlinck fra Arid)* (2018)
* *In Vain* (2019)
* *Entertain You* (2020)
* *The Purge* (2020)
* *Shed My Skin* (2021)

Konsertalbum og DVD
* *Mother Earth Tour* (CD+DVD, 2002)
* *The Silent Force Tour*  (DVD+CD, 2005)
* *Black Symphony* (DVD+2CD/Blu-ray, 2008)
* *An Acoustic Night At The Theatre* (CD, 2009)
* *Let Us Burn - Elements & Hydra Live in Concert* (DVD/2CD/Blu-ray, 2014)

Referanser
----------

1. ↑  «Mother Earth på VG-lista Topp 40 Album». Besøkt 03.06.2015.
2. ↑
3. ↑
4. ↑  «Arkivert kopi». Arkivert fra originalen 29. januar 2014. Besøkt 19. november 2013.

Eksterne lenker
---------------

* (en) Offisielt nettsted Rediger på Wikidata

* (en) Within Temptation – kategori av bilder, video eller lyd på Commons Rediger på Wikidata

* (en) Within Temptation – galleri av bilder, video eller lyd på Commons Rediger på Wikidata
* (en) Within Temptation på Internet Movie Database Rediger på Wikidata
* (en) Within Temptation på Apple Music Rediger på Wikidata

* (en) Within Temptation på Discogs Rediger på Wikidata

* (en) Within Temptation på MusicBrainz Rediger på Wikidata

* (en) Within Temptation på Encyclopaedia Metallum Rediger på Wikidata

* (en) Within Temptation på Spotify Rediger på Wikidata

* (en) Within Temptation på Songkick Rediger på Wikidata

* (en) Within Temptation på Last.fm Rediger på Wikidata

* (en) Within Temptation på Genius — sangtekster Rediger på Wikidata

* (en) Within Temptation på AllMusic Rediger på Wikidata
* Within Temptation på Twitter Rediger på Wikidata

* Within Temptation på Facebook Rediger på Wikidata

* Within Temptation på Instagram Rediger på Wikidata

* Within Temptation på YouTube Rediger på Wikidata

* Within Temptation på Myspace Rediger på Wikidata

* Within Temptation på Pinterest Rediger på Wikidata
* The Silent Force – Offisiell fanklubb

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** MusicBrainz **·** Discogs **·** AllMusic
 |